CELEX: 62016TA0527
Language: sk
Date: 2019-12-12 00:00:00
Title: Vec T-527/16: Rozsudok Všeobecného súdu z 12. decembra 2019 – Tàpias/Rada („Verejná služba – Reforma služobného poriadku a PZOZ, ktorá nadobudla účinnosť 1. januára 2014 – Nariadenie (EÚ, Euratom) č. 1023/2013 – Solidárna daň uplatniteľná od 1. januára 2014 – Pozastavenie uplatňovania metódy aktualizácie odmien na roky 2013 a 2014“)

3.2.2020   
            
            
               SK
            
            
               Úradný vestník Európskej únie
            
            
               C 36/24
            
         
      Rozsudok Všeobecného súdu z 12. decembra 2019 – Tàpias/Rada
      (Vec T-527/16) (1)
      
      („Verejná služba - Reforma služobného poriadku a PZOZ, ktorá nadobudla účinnosť 1. januára 2014 - Nariadenie (EÚ, Euratom) č. 1023/2013 - Solidárna daň uplatniteľná od 1. januára 2014 - Pozastavenie uplatňovania metódy aktualizácie odmien na roky 2013 a 2014“)
      (2020/C 36/28)
      Jazyk konania: francúzština
      
         Účastníci konania
      
      
         Žalobkyňa: Margarita Tàpias (Wavre, Belgicko) (v zastúpení: L. Levi a N. Flandin, avocates)
      
         Žalovaná: Rada Európskej únie (v zastúpení: M. Bauer a R. Meyer, splnomocnení zástupcovia)
      
         Vedľajší účastník, ktorý v konaní podporuje žalovanú: Európsky parlament (v zastúpení: E. Taneva a M. Ecker, splnomocnené zástupkyne)
      
         Predmet veci
      
      Návrh založený na článku 270 ZFEÚ na zrušenie rozhodnutia, ktorým sa stanovuje odmena žalobkyne za mesiac január 2014, ako bolo spresnené vo výplatnej listine za uvedený mesiac, ktorá jej bola zaslaná 14. januára 2014 a ktorá je prvou výplatnou listinou uplatňujúcou voči nej článok 65 ods. 4 a článok 66a služobného poriadku, vyplývajúce z článku 1 bodov 44 a 46 nariadenia Európskeho parlamentu a Rady (EÚ, Euratom) č. 1023/2013 z 22. októbra 2013 (Ú. v. EÚ L 287, 2013, s. 15), ktoré upravujú pozastavenie uplatňovania metódy aktualizácie odmien na roky 2013 a 2014 a zavedenie solidárnej dane od 1. januára 2014
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Pani Margarita Tàpias je povinná nahradiť trovy konania.
               
            
                  3.
               
               
                  Európsky parlament znáša svoje vlastné trovy konania.
               
            
         (1)  Ú. v. EÚ C 7, 12.1.2015 (vec pôvodne zaregistrovaná pred Súdom pre verejnú službu Európskej únie pod číslom F-121/14 a postúpená Všeobecnému súdu Európskej únie 1.9.2016).